བསམ་གཞིག་བྱ་ཐབས་བཤད་པར།བསམ་གཞིག་བྱ་ཐབས་ཀྱི་ཐད་དུ་རིང་ནས་རྒྱུན་འབྱམས་པའི་རིགས་ལམ་བཤད་ལུགས་ཡང་མ་དག་པ་གཉིས་བྱུང་བ་སྟེ།གཅིག་ནི་འགྲོ་བ་མིའི་རིགས་ཀྱིས་སྤྱི་མཚན་དུ་གྱུར་བའི་བསམ་གཞིག་བྱ་ཐབསཁོ་ནར་བརྟེན་ནས་དངོས་པོའི་རང་བཞིན་རྟོགས་པ་བྱེད་ཅིང་།ཕྱི་རོལ་ཡུལ་གྱི་བདེན་དོན་ངེས་ཤེས་རྙེད་པར་སྤྱི་མཚན་གྱི་བསམ་གཞི་བྱ་ཐབས་དེ་ཁོ་ན་ལས་མེད་པར་འདོད་པའི་ལུགས་དེ་ཡིན་པ་དང་།ཅིག་ཤོས་ནི་ཁ་ཅིག་གིས་ཚན་རིག་མཁས་ཅན་ཚོས་སྤྱི་མཚན་དུ་གྱུར་བའི་བསམ་གཞིག་བྱེད་པ་དང་།སྒྱུ་རྩལ་མཁས་ཅན་ཚོས་གཟུགས་བཀོད་ཀྱི་བསམ་གཞིགབྱེད་པ་དེ་གཉིས་སོ་སོར་ཐུན་མོང་མིན་པའི་ཁྱད་ཆོས་རེ་ཡོད་པ་ཡིན་ཟེར།མཚན་ཉིད་རིག་པ་སྨྲ་བ་སྐུ་ཞབས་ལྦང་ནན་གྱིས་གོང་གསལ་བཤད་ལུགས་གཉིས་ཀར་གཏན་ཚིགས་ཡང་དག་གི་སྒོ་ནས་སུནའབྱིན་བྱས་རྗེས་ཁོང་རང་ཉིད་ཀྱི་བཞེད་ཚུལ་བསྟན་པར།སྤྱི་མཚན་དུ་གྱུར་བའི་བསམ་གཞིག་བྱ་ཐབས་ནི་མིའི་རིགས་ཀྱིས་རིག་པའི་གནས་ལུགས་དཔྱོད་པའི་ཐབས་ལམ་གལ་ཆེ་ཞིག་ཡིན་མོད་ཀྱང་།རིག་པའི་གནས་ལུགས་དཔྱོད་ཐབས་དེ་གཅིག་པོ་ལས་མེད་པ་མིན།སྒྱུ་རྩལ་མཁས་ཅན་ཚོས་གཟུགས་བཀོད་ཀྱི་བསམ་གཞིག་བྱེད་ཀྱི་ཡོད་ལ།མཚན་ཉིད་མཁས་ཅན་དང་ཚན་རིག་མཁས་ཅན་སོགས་རིག་པ་སྨྲ་བ་ཀུན་གྱིས་ཀྱང་གཟུགས་བཀོད་ཀྱི་བམ་གཞིག་ལ་བརྟེན་ནས་གནས་ལུགས་གསེད་བཀྲོལ་བྱེད་ཀྱི་ཡོད་པས་ན།གཟུགས་བཀོད་བསམ་གཞིག་གི་ཐབས་ལམ་ཡོངས་ཁྱབ་ལ་འཇུག་པ་ཡིནཞེས་པའི་བསྡོམས་ཚིག་བཞག་པ་དེས་རང་རེའི་ལོ་ཙཱའི་བྱ་བའི་འཇུག་ངོགས་ལ་བློ་འབྱེད་སྐུལ་སྤེལ་གྱི་ནུས་པ་ཆེནཔོ་ལྡན།